Landsstýriskvinnur á norðurlendskum ráðharrafundi Eyðgunn Samuelsen og Sirið Stenberg hava verið í Uppsala á norðurlendskum ráðharrafundi um almanna- og heilsupolitiskt samstarv. Á fundinum umrøddu ráðharrarnir spurningin um, hvussu vit skapa samanhangandi røktar- og umsorganartænastur, serliga við atliti at eldri borgarum. Ítøkiliga snýr hetta millum annað seg um støður, tá borgarar fara frá sjúkrahúsinum og út í eldrarøktina ella aðrar almennar tænastur, sum liggja uttanfyri sjúkrahúsverkið. Landsstýriskvinnurnar Sirið Stenberg og Eyðgunn Samuelsen greiddu frá støðuni í Føroyum, og tí, sum tær arbeiða við á hesum økinum. “ Vit hava eina serliga ábyrgd, tá ið tað umræður eldri, sum hava tørv á tænastum bæði frá heilsuverkinum, almannaverkinum og eldrarøktini. Tað vísir seg, at øll Norðurlond–bæði stór og smá–stórt sæð hava somu avbjóðingar við samskipanini á hesum økinum. Tí er tað sera áhugavert at hoyra og skifta orð um, hvussu vit kunnu arbeiða við at loysa hesar avbjóðingar frameftir,” siga Sirið Stenberg og Eyðgunn Samuelsen. Almannamálaráðið og Heilsu- og innlendismálaráðið mynd: Eyðgunn Samuelsen, Dagfinn Høybråten, aðalskrivari í Norðurlandaráðharraráðnum og Sirið Stenberg Hagtøl-Farspor við hagtølum hjálpa heimasíðueigarum at skilja, hvussu vitjandi samvirka við heimasíður við at savna og geva dulnevndar upplýsingar. Marknaðarførsla-Farspor við marknaðarførslu verða brúkt til at fylgja slóðini hjá vitjandi tvørtur um heimasíður. Endamálið er at vísa lýsingar, sum eru viðkomandi fyri einstaka brúkaran og harvið virðismiklari fyri útgevarar og triðjaparts lýsarar.